fr hu hu hu hu hu hu hu hu hu hu en hu hu hu hu hu en hu hu en hu hu es hu hu hu hu hu hu es en hu hu hu hu fr en hu en en hu hu hu hu hu hu en hu hu en hu hu hu hu hu hu hu hu hu hu hu hu hu hu en en hu hu hu en en yue hu hu hu hu hu hu hu hu hu hu hu hu hu hu
Carl Richard Woese (Syracuse, New York, 1928. július 15. – Urbana, Illinois, 2012. december 30.) amerikai mikrobiológus, az Illinois-Urbana Egyetem (University of Illinois-Champaign-Urbana) professzora. Főbb kutatási területei: archeák (Archaeae), genomika, molekuláris evolúció. Az amerikai mellett tagja a svéd és az angol tudományos akadémiának is.
2012. december 30. (84 évesen)[1][2][3]
MacArthur Fellows Program (1984. március)[4]
Selman A. Waksman Award in Microbiology (1997)
Crafoord Prize in Biosciences (2003)
Foreign Member of the Royal Society (2006)[5]
A Wikimédia Commons tartalmaz Carl Woese témájú médiaállományokat.
1977-ben Woese a riboszomális RNS-analízis alapján azonosította az élő szervezetek egy új csoportját, az ősbaktériumokat, azaz az archeákat (Archaeae). 1994-ben Gary Olsen, Woese és Ross Overbeek áttekintették és összegezték a prokarióták fejlődéstörténetét, melynek hatására a tudósok átértelmezték a mikroorganizmusok szerepét és fontosságát a földi életben.[6]
1950-ben végzett matematika-fizika szakon az Amherst College-ban, majd a Yale Egyetemen 1953-ban megszerezte biofizika Ph.D.-ját. Miután megkapta posztdoktoriját (Biofizika, Yale Egyetem, 1953–1960) is, előbb 1960–1963 között biofizikusként a GE kutatólaboratóriumában, majd élete végéig a mikrobiológia professzoraként az Urbana-Champaign-i Illinois Egyetemén dolgozott.[7]
A baktériumok, az archeák és az eukarióták feltételezett leszármazását bemutató, RNS adatokon alapuló filogenetikus fa
Carl Woese munkásságának legfőbb eredményei megalapozták a bakteriális filogenezis létrejöttét.[8]
Az élőlények leszármazási rendszere Woese (1977) alapján Brock Biology of Microorganisms (1997) könyvéből
1977-ben publikálták Woese és kollégája, G. E. Fox filogenetikai értekezését, ami azzal hökkentette meg a tudományos világot, hogy kijelentették: a mikrobák, amiket ma archaeákként ismerünk, elkülönültek a baktériumoktól, mint a növények és az állatok. Ezt a felfedezést megelőzően a tudósok a baktériumokkal egy csoportba sorolták az archeákat, és bizonygatták, hogy az élet fejlődési törzsfájának két fő csoportja a baktériumok (sejtmag nélküli egysejtűek, melyeket prokariótáknak hívtak), és 'minden más' (sejtmagvas egysejtűek, gombák, növények és állatok, azaz az eukarióták) voltak. Az új felfedezés nyomán az élővilág rendszere háromdoménűre egészült ki, azaz az élővilág filogenetikus osztályozásának legmagasabb egységeit immár az archeák (Archaea), a baktériumok (Bacteria) és az eukarióták alkotják.[7]
Az Archaea a baktériumoktól eltérő evolúciós vonalat képvisel.[9] Ez az új filogenetikus osztályozás a 16S riboszomális RNS szekvenálásán alapult, és a prokariótákat két evolúciós doménre osztotta, kialakítva így a 3 doménes rendszert.[10]
Woese tagja volt a en:National Center for Science Education-nek (NCSE).[7]
1984-ben a John D. és Catherine T. MacArthur Alapítvány "Genius" díját,
1992-ben a Leeuwenhoek érmet – a holland Királyi Tudományos Akadémia díja, amely a mikrobiológia tudományának legnagyobb kitüntetése,
2000-ben a National Medal of Science – az Amerikai Egyesült Államok elnöke adományozza évente a tudósok és mérnökök részére, és
2003-ban a Crafoord-díjat, biológiai tudományok kategóriában, melyet a Svéd Királyi Tudományos Akadémia által kinevezett bizottság ítél oda.[11]
↑ a b Encyclopædia Britannica (angol nyelven). (Hozzáférés: 2017. október 9.)
↑ a b SNAC (angol nyelven). (Hozzáférés: 2017. október 9.)
↑ a b Brockhaus (német nyelven). (Hozzáférés: 2017. október 9.)
↑ https://web.archive.org/web/20060819181903/http://www.royalsociety.org/page.asp?tip=1&id=4700, 2022. május 1.
↑ Gruiz Katalin: A környezeti mikrobiológia története Archiválva 2016. március 5-i dátummal a Wayback Machine-ben, BME körINFO projekt
↑ a b c d A National Center for Science Education (NCSE) cikke Carl R. Woese haláláról
↑ Márialigeti Károly: A nemtenyésztéses diverzitáselemző molekuláris eljárások haszna a környezeti bakteriológiában, MTA doktori értekezés, Budapest, 2008.
↑ Woese C, Fox G (1977). „Phylogenetic structure of the prokaryotic domain: the primary kingdoms”. Proc Natl Acad Sci U S A 74 (11), 5088–90. o. PMID 270744.
↑ Woese C, Kandler O, Wheelis M (1990). „Towards a natural system of organisms: proposal for the domains Archaea, Bacteria, and Eucarya”. Proc Natl Acad Sci U S A 87 (12), 4576–79. o. PMID 2112744.
A lap eredeti címe: „https://hu.wikipedia.org/w/index.php?title=Carl_Woese&oldid=25185980”
Utoljára szerkesztve 2022. augusztus 17., 18:23-kor
A lap utolsó módosítása: 2022. augusztus 17., 18:23
A lap szövege CC BY-SA 3.0 alatt érhető el, ha nincs külön jelölve.